ai4bharat/Pralekha huggingface dataset:
మానవ వనరుల అభివృద్ధి మంత్రిత్వ శాఖ
ఇండోర్ ఐఐటి 8వ స్నాతకోత్సవ కార్యక్రమంలో విర్చువల్ పద్ధతిలో పాల్గొన్న కేంద్ర విద్యాశాఖ మంత్రి
ఇండోర్ ఐఐటి క్యాంపస్ లో నిర్మించిన పలు భవనాలను ప్రారంభించిన కేంద్ర విద్యాశాఖ మంత్రి
వైజ్ఞానిక భారతదేశ మిషన్ బ్రాండ్ అంబాసిడర్లుగా వ్యవహరించే విద్యార్థులు తమ విజ్ఞానాన్ని అందరికీ పంచాలి: శ్రీ రమేష్ పోఖ్రియాల్ నిషాంక్
ఇండోర్ ఐఐటి నిర్వహించిన 8వ స్నాతకోత్సవ కార్యక్రమంలో కేంద్ర విద్యాశాఖ మంత్రి శ్రీ రమేష్ పోఖ్రియాల్ విర్చువల్ పద్ధతిద్వారా పాల్గొన్నారు. ఈ సందర్భంగా ఆయన ఇండోర్ ఐఐటి క్యాంపస్ లో నిర్మించిన పలు భవనాలను ప్రారంభించారు.
పట్టాలు పొందిన విద్యార్థులకు కేంద్ర మంత్రి అభినందనలు తెలిపారు. విజ్ఞాన ఆర్జన చేసిన విద్యార్థులు తమ తెలివితేటల్ని సమాజ అభివృద్ధికి ఉపయోగించాలని ఈ సందర్భంగా మంత్రి కోరారు. విద్యార్థులు తాము నేర్చుకున్న సిద్ధాంతాలను నిత్య జీవితంలో ఉపయోగించడం మొదలైనప్పుడే వారి నిజమైన చదువులు ప్రారంభమైనట్టు అని ఆయన అన్నారు.
ఈ రోజున పట్టాలు పొందిన విద్యార్థులు వైజ్ఞానిక భారతదేశ మిషన్ బ్రాండ్ అంబాసిడర్లుగా వ్యవహరించి తమ విజ్ఞానాన్ని అందరికీ పంచాలని కేంద్ర మంత్రి అభిలషించారు.
ఇండోర్ ఐఐటి సాధించిన సాధిస్తున్న విజయాలను కేంద్ర మంత్రి శ్రీ రమేష్ ప్రశంసించారు. విద్యాసంస్థలకు, పరిశ్రమలకు మధ్యన అంతరాన్ని తొలగించడానికి ఇండోర్ ఐఐటి కృషి చేస్తోందని ఇది స్వయం సమృద్ధ భారతదేశ సాధనకు ఉపకరిస్తుందని ఆయన అన్నారు.
ఇండోర్ ఐఐటి తన క్యాంపస్ లో పలు భవనాలను నిర్మించుకున్నందుకుగాను కేంద్రమంత్రి అభినందనలు తెలిపారు. ఇండోర్ ఐఐటికి అవసరమయ్యే సహాయ సహకారాలను కేంద్ర విద్యాశాఖ ఇస్తుందని ఈ సందర్భంగా మంత్రి భరోసా నిచ్చారు.
ఇండోర్ ఐఐటి గవర్నర్స్ బోర్డ్ ఛైర్మన్ ప్రొఫెసర్ దీపక్ బి. పాఠక్ మాట్లాడుతూ పట్టాలు పొందిన విద్యార్థులందరికీ అభినందనలు తెలిపారు. విద్యార్థులందరూ కోవిడ్ 19 మహమ్మారిపై సంయమనంతో పోరాటం చేయాలని ఆయన కోరారు. నిత్యం విజ్ఞాన ఆర్జన చేస్తూ వుండాలని అన్నారు. మీ సబ్జెక్టుల్లోనే కాదు...ఇతర సబ్జెక్టుల్లో కూడా విజ్ఞాన ఆర్జన చేయాలని అన్నారు. అందరూ మానవ సేవలో వుండాలని, ఇండోర్ ఐఐటితో సంబంధాలను కొనసాగిస్తూ సంస్థ ప్రగతికి సహకరించాలని కోరారు.
మొత్తం 412 మంది విద్యార్థులకు పట్టాలను ప్రధానం చేశారు. వివిధ విభాగాల్లో ప్రతిభ చూపిన వారికి మెడల్స్ ప్రకటించారు. విద్యార్థులందరూ ఆన్ లైన్ మోడ్ లో హాజరయ్యారు. వీరు తమ డిగ్రీలను, పట్టాలను స్వయంగా కాలేజికి వెళ్లి తీసుకోవాల్సి వుంటుంది.
కేంద్రమంత్రి ప్రారంభించిన నూతన భవనాల వివరాలు ఇలా వున్నాయి. 1. కేంద్రీ విద్యాలయం 2. కంప్యూటర్ మరియు సమాచార సాంకేతిక కేంద్రం 3. సెంట్రల్ వర్క్ షాప్ భవనం 4. అభినందన్ భవనం 5. తక్షశిల ఉపన్యాస వేదిక మందిరం.
ప్రధాన మంత్రి కార్యాలయం
కోల్కాతా దుర్గ పూజ ను యూనెస్కో కు చెందిన వర్ణించనలవి కాని వారసత్వ సూచీ లో చేర్చడంపట్ల ప్రసన్నత ను వ్యక్తం చేసిన ప్రధాన మంత్రి
కోల్ కాతా దుర్గ పూజ ను యూనెస్కో కు చెందిన వర్ణించను అలవి కాని అటువంటి వారసత్వ సూచీ లో చేర్చినందుకు ప్రధాన మంత్రి శ్రీ నరేంద్ర మోదీ ప్రసన్నత ను వ్యక్తం చేశారు.
యూనెస్కో చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ -
‘‘భారతదేశం లో ప్రతి ఒక్కరి కి గొప్ప గర్వాన్ని, ఇంకా సంతోషాన్ని ఇచ్చేటటువంటి విషయం ఇది.
దుర్గ పూజ మన సర్వోత్తమమైన సంప్రదాయాల ను మరియు నాగరకత ను కళ్లకు కడుతుంది. ఇంకా, కోల్ కాతా లో దుర్గ పూజ ను చూడడం ఎటువంటి అనుభూతి అంటే ఆ అనుభూతి ని ప్రతి ఒక్కరు ప్రాప్తింపచేసుకోవలసిందే.’’ అని పేర్కొన్నారు.
A matter of great pride and joy for every Indian!
— Narendra Modi  December 15, 2021
Durga Puja highlights the best of our traditions and ethos. And, Kolkata’s Durga Puja is an experience everyone must have. https://t.co/DdRBcTGGs9
প্রত্যেক ভারতীয়ের জন্য গর্ব ও আনন্দের বিষয়! দুর্গাপূজা আমাদের সাংস্কৃতিক ও আত্মিক বৈশিষ্ট্যর শ্রেষ্ঠ দিকগুলিকে তুলে ধরে। আর, কলকাতার দুর্গাপূজার অভিজ্ঞতা প্রত্যেকের থাকা উচিৎ। https://t.co/DdRBcTGGs9
— Narendra Modi  December 15, 2021
మంత్రిమండలి
ఆరోగ్య రంగం లో సహకారాని కి గాను కోట్ డిలవోయిర్ కు మరియు భారతదేశాని కి మధ్య ఒక ఎమ్ ఒ యు కు ఆమోదం తెలిపిన మంత్రిమండలి
ఆరోగ్యం రంగం లో సహకారం అంశం లో రిపబ్లిక్ ఆఫ్ కోట్ డిలవోయిర్ యొక్క ఆరోగ్యం మరియు సార్వజనిక స్వస్థత మంత్రిత్వ శాఖ కు, భారతదేశ గణతంత్రం యొక్క ఆరోగ్యం మరియు కుటుంబ సంక్షేమం మంత్రిత్వ శాఖ కు మధ్య ఒక అవగాహన పూర్వక ఒప్పంద పత్రానికి కేంద్ర మంత్రివర్గం ఆమోదం తెలిపింది.
ఈ సహకార పూర్వక ఒప్పందపత్రం లో క్రింద ప్రస్తావించిన రంగాల లో సహకారాన్ని చేర్చడమైంది : -
- అధునాతన వైద్య సంబంధిత సాంకేతిక విజ్ఞానం, న్యూక్లియర్ మెడిసిన్, మూత్రపిండ సంబంధిత మార్పిడి, హృదయకోశ శస్త్ర చికిత్స, మూత్రపిండ శాస్త్రం, హీమోడాయలిసిస్, వైద్య సంబంధిత పరిశోధన రంగాల లో వైద్యులు, అధికారులు, ఇతర ఆరోగ్య సంబంధి వృత్తి నిపుణుల కు మరియు నిపుణుల కు శిక్షణ ను ఇవ్వడం, వారి సేవల ను ఒక పక్షం నుండి మరొక పక్షం అందుకోవడం;
- ఔషధాలు మరియు ఫార్మస్యుటికల్ ప్రోడక్ట్ స్ యొక్క వ్యవస్థీకరణం;
- ఆరోగ్య సంరక్షణ సదుపాయాల ప్రారంభం లో మరియు మానవ వనరుల వికాసం లో సహాయాన్ని అందించుకోవడం;
- వైద్యపరమైనటువంటి మరియు ఆరోగ్య సంబంధమైనటువంటి పరిశోధన ల అభివృద్ధి;
- వైద్య సంబంధమైన సేవల ను అందించడం కోసం వ్యక్తుల తరలింపులు సహా సార్వజనిక స్వాస్థ్య సేవ లు మరియు ఆరోగ్య సంరక్షణ రంగ నిర్వహణ;
- జెనరిక్, ఇంకా అత్యవసర ఔషధాల కొనుగోలు మరియు మందుల సరఫరాల తాలూకు వనరుల సంబంధి సహాయం;
- హెచ్ఐవి/ఎఐడిఎస్ రంగం లో సహకారం మరియు పరిశోధన;
- మహమ్మారి విజ్ఞాన నిఘా కోసం అనుసరించదగ్గ వ్యూహాలు మరియు టెక్నిక్కుల ను అభివృద్ధి పరచడం, ఇంకా వాటికి మెరుగులు దిద్దడం;
- ప్రాథమిక స్వాస్థ్య సంరక్షణ క్షేత్రం లో సర్వోత్తమమైన కార్య ప్రణాళిక లను పరస్పరం అందించుకోవడం;
- సముదాయ ఆరోగ్య సంరక్షణ కేంద్రాలు మరియు వైద్యశాల ల నిర్వహణ పరమైన జ్ఞానాన్ని పరస్పరం వెల్లడించుకోవడం;
- వైద్య సంబంధిత వ్యర్థాల నిర్వహణ లో ఇరుపక్షాలు వాటి యొక్క అనుభవాల ను ఒక పక్షం తో మరొక పక్షం వెల్లడించుకోవడం;
- ఆరోగ్య సంవర్ధన మరియు రోగ నివారణ;
- అసాంక్రామిక రోగాల విషయం లో చర్య లు;
- వృత్తి సంబంధమైనటువంటి మరియు పర్యావరణ సంబంధమైనటువంటి ఆరోగ్యం;
- చికిత్స సంబంధిత పరిశోధన; ఇంకా
- ఉభయ పక్షాలు నిర్ణయించే మేరకు మరేదైనా రంగం లో సహకారం.
ఈ అవగాహన పూర్వక ఒప్పంద పత్రం అమలు ను పర్యవేక్షించడం కోసం, అలాగే తత్సంబంధిత సహకారాని కి వివరణ లను భవిష్యత్తు లో విస్తరించడం కోసం ఒక వర్కింగ్ గ్రూపు ను ఏర్పాటు చేయడం జరుగుతుంది.(
పర్యావరణం, అడవులు, మరియు వాతావరణ మార్పు మంత్రిత్వ శాఖ
అంతర్జాతీయ ఇంధన వ్యవహారాలకు కేంద్రంగా భారత్ అభివృద్ధి చెందింది: ఇంటర్నేషనల్ ఎనర్జీ ఏజెన్సీ
దేశానికి నిర్దిష్టమైన మరియు సరసమైన నూతన సాంకేతిక ఆవిష్కరణలు అవసరం: శ్రీ ప్రకాష్ జవదేకర్
అంతర్జాతీయ ఇంధన వ్యవహారాల కేంద్ర దశకు భారత్ చేరిందని, ఇతర పెద్ద అభివృద్ధి చెందుతున్న ఆర్థిక వ్యవస్థలకు ఇది ఒక రోల్ మోడల్ అని ఇంటర్నేషనల్ ఎనర్జీ ఏజెన్సీ  ఎగ్జిక్యూటివ్ డైరెక్టర్ ఫాతిహ్ బైరోల్ అన్నారు. అంతర్జాతీయ వాతావరణం మరియు స్థిరమైన ఇంధన లక్ష్యాలను చేరుకోవటానికి సాంకేతిక అవసరాలు మరియు అవకాశాలపై దృష్టి సారించేందుకు ఐఇఎ చేపట్టిన ఎనర్జీ టెక్నాలజీ పెర్స్పెక్టివ్స్ 2020 వర్చువల్ లాంచ్లో ఆయన మాట్లాడుతూ.. ఉజ్వలా మరియు ఉజాలా వంటి పథకాల ద్వారా లక్షలాది మందికి క్లీన్ ఎనర్జీని అందించడంలో భారత ప్రభుత్వం చేసిన కృషిని బైరోల్ ప్రశంసించారు.
(పర్యావరణ, అటవీ, వాతావరణ మార్పుల మంత్రి శ్రీ ప్రకాష్ జవదేకర్ ముఖ్య ఉపన్యాసం ఇస్తూ " అంతర్జాతీయ ఇంధన నివేదిక చాలా ముఖ్యమైనది. అనేక ముఖ్యమైన సమస్యలను అది లేవనెత్తింది. పారిస్లో సమర్పించిన ఎన్డిసిలకు అనుగుణంగా 2 డిగ్రీల కంప్లైంట్ ఉన్న జి -20 దేశాలలో నేడు భారతదేశం మాత్రమే ఉన్నదని, వాతావరణ మార్పులపై పోరాడడంలో ప్రభుత్వ స్థాయిలోనే కాకుండా ప్రైవేట్ స్థాయిలో కూడా అనేక నిర్ణయాత్మక చర్యలు తీసుకున్నామని మంత్రి వివరించారు. అది సమస్యల పరిష్కారంలో తమ నిబద్ధతను చాటుతోందని తెలియజేశారు.
2050 గురించి మాట్లాడటానికి బదులు, 2020, 2030 మరియు 2040 గురించి మాట్లాడాలని..దశలవారీగా లక్ష్యాలని నిర్దేశించుకుని వాటిని సాధించడానికి దేశాలు కట్టుబడి ఉండాలని మంత్రి ప్రపంచదేశాలకు విజ్ఞప్తి చేశారు.
క్లీన్ ఎనర్జీని మరియు మెరుగైన వాతావరణాన్ని అందించడంలో ఆర్థిక మరియు సాంకేతిక పరిజ్ఞానం యొక్క ముఖ్య పాత్రను వివరించిన శ్రీ జవదేకర్.. దేశంలోని నిర్దిష్ట, తగిన మరియు సరసమైన సాంకేతిక పరిజ్ఞానం అవసరమని తెలిపారు. వాతావరణ మార్పులపై చర్యలకు చాలా ఖర్చవుతుందని దానికోసం ప్రజలపై పన్నులు విధించలేమని చెప్పారు.
పునరుత్పాదక ఇంధనంపై భారతదేశం తీసుకున్న చర్యలపై పర్యావరణ మంత్రి మాట్లాడుతూ..భారతదేశం యొక్క పునరుత్పాదక శక్తి ఇప్పుడు 89 జీడబ్లూ ఉంది. గత 6 సంవత్సరాల్లో ఇది 170% పెరిగింది. ఇది గణనీయమైన పెరుగుదల అని తెలిపారు. "మా గౌరవ ప్రధాని శ్రీ నరేంద్ర మోడీ 2022 నాటికి 175 జీడబ్లూల పునరుత్పాదక ఇంధన శక్తిని లక్ష్యంగా నిర్దేశించారని...450 జిడబ్లూల పునరుత్పాదకకు చేరడమే తమ ఆకాంక్ష" అని శ్రీ జవదేకర్ అన్నారు.
"మేము ఇంధన సామర్థ్యాన్ని మెరుగుపరుచుకుంటున్నాము అదే సమయంలో ఈ-వాహనాలను భారీగా ఇస్తున్నాము. అలాగే విద్యుత్ వాహనాలకు డిమాండ్ పెరగడంతో పాటు ధరలు తగ్గుతున్నాయి. మరింత బ్యాటరీ ఛార్జింగ్ కోసం మౌలిక సదుపాయాలను మెరుగు పరుస్తున్నాము. బ్యాటరీ మార్పిడి విధానం కూడా అనుసరిస్తున్నాము. ఇప్పటికే అనేక నగరాల్లో పనిచేస్తున్న ఎలక్ట్రికల్ బస్సులకు మేము సబ్సిడీ ఇస్తున్నాము ”అని మంత్రిత్వశాఖ తెలిపింది. ఇంధన రంగంలో భారతదేశం భారీగా కృషి చేస్తోందని.. ప్రభుత్వం ఆ దిశలో అవిశ్రాంతంగా పనిచేస్తోందని అన్నారు.
ఈ రోజు విడుదల చేసిన ఐఈఏ నివేదికలో ఇతర విషయాలతోపాటు మౌలిక సదుపాయాలు మరియు సాంకేతిక పరిజ్ఞానాల అభివృద్దికి, సమస్యల పరిష్కారానికి ప్రభుత్వాలు ఎలాంటి విధానాలు అవలంభిస్తున్నాయి, తక్కువ ఉద్గారాలను విడుదల చేయడంలో ప్రభుత్వాలు ఎలా పెద్ద పాత్ర పోషిస్తాయనే దానిపై వివరాలు ఉన్నాయి. సాంకేతిక పరిజ్ఞానాన్ని అమలు చేయడానికి, పరిశోధన, అభివృద్ధి మరియు ప్రదర్శనకు ప్రోత్సాహం అందించడం మరియు అంతర్జాతీయ సాంకేతిక సహకారాన్ని విస్తరించే మౌలిక సదుపాయాలను స్వీకరించడం, అభివృద్ధి చేయడం మరియు అప్గ్రేడ్ చేయడం వంటివి ఉన్నాయి.
శ్రీ ప్రకాష్ జవదేకర్ యొక్క పూర్తి ప్రసంగం చూడండి:
పర్యటక మంత్రిత్వ శాఖ
పర్యటన రంగం లో సహకారాన్ని బలోపేతం చేసేందుకు భారతదేశానికి, కొరియా కు మధ్య ఎంఒయు కు ఆమోదం తెలిపిన మంత్రివర్గం
పర్యటన రంగం లో సహకారాన్ని బలోపేతం చేసేందుకు భారతదేశం మరియు కొరియా ల మధ్య అవగాహన పూర్వక ఒప్పంద పత్రం  పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
అవగాహన పూర్వక ఒప్పంద పత్రం ప్రధానోద్దేశాలు ఈ కింది విధంగా ఉన్నాయి:
• పర్యటన రంగం లో ద్వైపాక్షిక సహకారాన్ని విస్తరింపచేయడం
• పర్యటన కు సంబంధించిన సమాచారాన్ని మరియు సమాచార రాశి ని పెంపొందింపచేయడం
• హోటళ్ళు మరియు టూర్ ఆపరేటర్ లు సహా పర్యటన రంగం తో సంబంధం ఉన్న వర్గాల నడుమ సహకారాన్ని ప్రోత్సహించడం
• మానవ వనరుల వికాసం లో సహకారానికి గాను ఆదాన ప్రదాన కార్యక్రమాల కు రూప కల్పన చేయడం
• పర్యటన మరియు ఆతిథ్య రంగాల లో పెట్టుబడిని ప్రోత్సహించడం
• ఉభయ దేశాల లో పర్యటన ను పోత్సహించడం కోసం ప్రసార మాధ్యమాలు/అభిప్రాయ రూపకర్తలు/ టూర్ ఆపరేటర్ల బృందాల ను అటు నుండి ఇటు, ఇటు నుండి అటు పంపించడం
• ప్రచారం, దర్శనీయ స్థలాల అభివృద్ధి, ఇంకా నిర్వహణ రంగాల లో అనుభవాన్ని ఇరు పక్షాలు ఒకదానికి మరొకటి అందించుకోవడం
• ఉభయ దేశాల లో ప్రయాణ సంబంధ మేళాలు/ప్రదర్శన లలో పాలుపంచుకోవడాన్ని ప్రోత్సహించడం. ఇంకా,
• భద్రమైన, గౌరవ ప్రదమైన మరియు స్థిర ప్రాతిపదిక తో కూడిన పర్యటనల ను ప్రోత్సహించడం.
పూర్వరంగం:
భారతదేశం మరియు కొరియా ఒక బలమైనటువంటి దౌత్య సంబంధాన్ని, సుదీర్ఘ కాలిక ఆర్థిక సంబంధాన్ని పెంచి పోషించుకొంటున్నాయి. ఈ ఇరు పక్షాలు ప్రస్తుతం పర్యటన రంగం లో ఇప్పటికే సువ్యవస్థితమై ఉన్న సంబంధాన్ని మరింతగా అభివృద్ధి పరచుకోవాలని, సహకారాన్ని పటిష్ట పరచుకోవాలని అభిలషిస్తున్నాయి.
భారతదేశానికి పెద్ద సంఖ్య లో యాత్రికుల ను పంపుతూ ఉన్న ఆసియా తూర్పు ప్రాంత దేశాల లో కొరియా ఒక దేశం గా ఉంది. ఇటువంటి దేశం నుండి పర్యాటకుల రాక ను పెంచుకోవడం లో కొరియా తో ఎంఒయు దాని వంతు పాత్ర ను పోషించగలుగుతుంది.
(
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 203.30 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 2.76 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,03,30,10,225
|
|
అందుబాటులోని నిల్వలు
|
|
2,76,84,670
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 203.30 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 2.76 కోట్లకు పైగా  డోసులు అందుబాటులో ఉన్నాయి.
చట్ట, న్యాయ మంత్రిత్వ శాఖ
అలహాబాద్ హైకోర్టు ప్రధాన న్యాయమూర్తిగా నియమితులైన జస్టిస్ సంజయ్ యాదవ్
భారత రాష్ట్రపతి రాజ్యాంగంలోని ఆర్టికల్ 217 క్లాజ్  ద్వారా ఇచ్చిన అధికారాన్ని వినియోగిస్తూ, అలహాబాద్ హైకోర్టు న్యాయమూర్తి అయిన జస్టిస్ సంజయ్ యాదవ్ను అలహాబాద్ హైకోర్టు ప్రధాన న్యాయమూర్తిగా నియమించారు. ఇది ఆయన ఎప్పుడు బాధ్యతలను స్వీకరిస్తే అప్పటి నుంచి అమలులోకి రానుంది. ఈ మేరకు శాసన& న్యాయ మంత్రిత్వ శాఖకు చెందిన న్యాయశాఖ నోటిఫికేషన్ను జారీ చేసింది.
న్యాయవాదిగా 25.08.1986 జస్టిస్ సంజయ్ యాదవ్, ఎం.ఎ., ఎల్.ఎల్.బి నమోదు చేసుకున్నారు. ఆయన జబల్పూర్లో 20 ఏళ్ళపాటు సివిల్, రాజ్యాంగ, శ్రామిక, ఉద్యోగ వ్యవహారాలలో న్యాయవాదిగా ప్రాక్టీసు చేసి, కార్మిక, ఉద్యోగవ్యవహారాలలో స్పెషలైజ్ చేశారు. ఆయన 1999 మార్చి నుంచి 2005 అక్టోబర్ వరకూ ప్రభుత్వ న్యాయవాదిగా పని చేశారు. వెంటనే, అక్టోబర్ 2005 నుంచే ఆయన డిప్యూటీ అడ్వకేట్ జనరల్గా ఉన్నారు. ఆయన 2 మార్చి, 2007న మధ్య ప్రదేశ్ హైకోర్టులో అదనపు న్యాయమూర్తిగా నియమితులయ్యారు. తర్వాత 15 జనవరి 2010న శాశ్వత న్యాయమూర్తి అయ్యారు. అనంతరం ఆయన అలహాబాద్ హైకోర్టుకు బదిలీ అయ్యారు. ఆయనను అలహాబాద్ హైకోర్టుకు తాత్కాలిక న్యాయమూర్తిగా 14.04.2021న నియమించారు.
పంచాయతీరాజ్ మంత్రిత్వ శాఖ
స్వామిత్వ పథకం కింద దేశంలోని దాదాపు 31,000 గ్రామాల్లో ఆస్తి కార్డులు తయారు చేశారు
ఈ పథకాన్ని మార్చి 2025 నాటికి పూర్తి చేయాలని భావిస్తున్నారు
సెంట్రల్ సెక్టార్ స్కీమ్ "SVAMITVA" అనేది గ్రామాలలోని నివాస ప్రాంతాలలో  ఇళ్లను కలిగి ఉన్న గ్రామ గృహ యజమానులకు 'రికార్డ్ ఆఫ్ రైట్స్' అందించడం లక్ష్యంగా పెట్టుకుంది. ఈ పథకం కింద, దేశంలోని అన్ని గ్రామాలలోని గ్రామీణ నివాస ప్రాంతాల్లోని భూభాగాలను సర్వే చేస్తారు. ఇది పంచాయితీ రాజ్ మంత్రిత్వ శాఖ, సర్వే ఆఫ్ ఇండియా , రాష్ట్ర రెవెన్యూ శాఖ, రాష్ట్ర పంచాయతీ రాజ్ శాఖ మరియు నేషనల్ ఇన్ఫర్మేటిక్స్ సెంటర్  సహకార ప్రయత్నాలతో అమలు అవుతోంది. ఈ పథకం సామాజిక-ఆర్థిక సాధికారత మరియు మరింత స్వావలంబన కలిగిన గ్రామీణ ప్రజలను వారి ఆస్తి కార్డ్ని ఉపయోగించడం ద్వారా వారి ఆస్తులను మోనటైజేషన్ చేయడానిని సులభతరం చేస్తుంది.
SVAMITVA పథకం కింద, సమాచారం, విద్య, కమ్యూనికేషన్  మరియు స్టేట్ ప్రాజెక్ట్ మానిటరింగ్ యూనిట్  ఏర్పాటు కోసం రాష్ట్రాలకు పరిమిత స్థాయిలో నిధులు అందిస్తారు. 2020-21 ఆర్థిక సంవత్సరంలో, SVAMITVA పథకం కింద IEC మరియు SPMU భాగాల కోసం మహారాష్ట్ర రాష్ట్రానికి రూ.10,52,500/- నిధులు విడుదల చేశారు.
2018-19 నుండి అమలు చేస్తున్న రాష్ట్రీయ గ్రామీణ స్వరాజ్ అభియాన్  యొక్క కేంద్ర ప్రాయోజిత పథకం  కింద, దేశవ్యాప్తంగా పంచాయతీ రాజ్ సంస్థల  బలోపేతం కోసం రాష్ట్రాలు/కేంద్రపాలిత ప్రాంతాలకు  నిధులు అందిస్తారు. RGSA పథకం కింద గత మూడు సంవత్సరాలలో మహారాష్ట్ర రాష్ట్రానికి ఆమోదించిన వార్షిక కార్యాచరణ ప్రణాళిక  యొక్క వివరాలు మరియు నిధులు అనుబంధంలో జోడించారు.
2020-21లో హర్యానా, కర్ణాటక, మధ్యప్రదేశ్, మహారాష్ట్ర, ఉత్తరప్రదేశ్, ఉత్తరాఖండ్, పంజాబ్, రాజస్థాన్ మరియు ఆంధ్రప్రదేశ్ వంటి ప్రయోగాత్మక రాష్ట్రాలలో 2020-21లో పథకాన్ని విజయవంతంగా ప్రారంభించిన తర్వాత, SVAMITVA పథకాన్ని 2021 - 22 నుండి దేశవ్యాప్తంగా విస్తరించారు. ఇప్పటివరకు దేశంలోని దాదాపు 31,000 గ్రామాల్లో ఆస్తి కార్డులను సిద్ధం చేశారు. ఈ పథకం మార్చి 2025 నాటికి పూర్తవుతుందని ఊహిస్తున్నారు. ఈ పథకాన్ని అమలు చేయడానికి ప్రభుత్వం తీసుకున్న కొన్ని చర్యలు- రాష్ట్రాలు/కేంద్ర పాలిత ప్రాంతాలు మరియు సర్వే ఆఫ్ ఇండియా కోసం మధ్యంతర లక్ష్యాలను నిర్దేశించడం, పర్యవేక్షణ కోసం రాష్ట్రాలు/సర్వే ఆఫ్ ఇండియాతో క్రమం తప్పకుండా సమావేశం కావడం, జాతీయ, రాష్ట్రం, జిల్లా మరియు పంచాయితీలలో నాలుగు స్థాయి పర్యవేక్షణ వ్యవస్థ, రాష్ట్రాలు/కేంద్ర పాలిత ప్రాంతాలకు సంబంధించిన వివరాలను జాగ్రత్తగా పొందుపరచడం మొదలైనవి.
భూమి మరియు భూమికి సంబంధించిన రికార్డులు అనేవి రాష్ట్రానికి సంబంధించిన విషయం. రాష్ట్రాలు/కేంద్ర పాలిత ప్రాంతాలు తమ సంబంధిత భూ రెవెన్యూ చట్టం/నియమాలు/కోడ్లు మరియు/లేదా SVAMITVA పథకం అమలు మరియు ఆస్తి కార్డుల జారీకి సంబంధించిన ఏదైనా ఇతర పరిపాలనా పత్రంలో తగిన నిబంధనలను పొందుపరుస్తాయి. అందువల్ల, రాష్ట్ర రెవెన్యూ చట్టాల ఏకరూపత కోసం పంచాయతీరాజ్ మంత్రిత్వ శాఖ ఎటువంటి చొరవ తీసుకోలేదు.
అనుబంధం
RGSA పథకం కింద గత మూడు సంవత్సరాలలో మహారాష్ట్ర రాష్ట్రానికి ఆమోదించిన వార్షిక కార్యాచరణ ప్రణాళిక  యొక్క వివరాలు మరియు నిధులు

|
|
క్రమ సంఖ్య
|
|
సంవత్సరం
|
|
AAP అప్రూవ్డ్
|
|
విడుదలైన ఫండ్
|
|
1
|
|
2018-19
|
|
102.54
|
|
11.54
|
|
2
|
|
2019-20
|
|
119.71
|
|
8.44
|
|
3
|
|
2020-21
|
|
233.00
|
|
66.76
కేంద్ర పంచాయతీరాజ్ శాఖ సహాయ మంత్రి శ్రీ కపిల్ మోరేశ్వర్ పాటిల్ ఈరోజు లోక్సభలో లిఖితపూర్వక సమాధానంలో ఈ సమాచారం అందించారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
బెంగళూరులో 16&17 సెప్టెంబర్,2022న ఆవర్తన్- రెండు రోజుల కార్యక్రమాన్ని నిర్వహించనున్న సిఒఇకె
ఖాదీలోని కళాత్మక తొలుత హృదయానికి తర్వాత కంటికి నచ్చుతుంది - ఎంకె గాంధీ
ప్రజలతో అనుసంధానం అయ్య ప్రయత్నంలో భాగంగా, సెంటర్ ఫర్ ఎక్సలెన్స్ ఫర్ ఖాదీ బెంగళూరులోని అంతర్జాతీయ కేంద్రం లో 16 & 17 సెప్టెంబర్ 2022ల్లో రెండు రోజుల పాటు ఆవర్తన్ కార్యక్రమాన్ని నిర్వహిస్తోంది.
నేషనల్ ఇనిస్టిట్యూట్ ఆఫ్ ఫ్యాషన్ టెక్నాలజీతో కలిసి ఖాదీ, గ్రామీణ పరిశ్రమల కమిషన్ కి మద్దతుగా ఎంఎస్ఎంఇ మంత్రిత్వ శాఖ ద్వారా సెంటర్ ఆఫ్ ఎక్సలెన్స్ ఫర్ ఖాదీ  యువతను, అంతర్జాతీయ మార్కెట్కు చేరువ కావాలనే లక్ష్యంతో దీనిని రూపొందించారు. ఢిల్లీ కేంద్రంగా , బెంగళూరు, గాంధీనగర్, కోల్కొత, షిల్లాంగ్లు దాని చువ్వలుగా  ఈ కేంద్రాన్ని ఏర్పాటు చేశారు.
ఈ కార్యక్రమంలో సిఒఇకె అంతర్గత రూపకర్తలు  రూపకల్పన చేరసిన, గృహ వస్త్ర సముదాయాలను అన్ని తరాల ప్రేక్షకుల కోసం ప్రదర్శనలో ఉంచనున్నారు. తమ తమ వస్త్రాలను, చీరెలను మార్కెట్ చేసుకునేందుకు ఖాదీ సంస్థలను ఆహ్వానించారు. దీనితో పాటుగా, సిఒఇకె బృందం ఖాదీ, దాని సూక్ష్మనైపుణ్యాలపై చర్చల సెషన్లను నిర్వహించందుకు ప్రణాళికలు వసింది. ఇందు కోసం సెప్టెంబర్ 16న రావలసిందిగా బెంగళూరులోని డిజైన్ కళాశాలల నుండి విద్యార్ధులను ఆహ్వానించారు. ఇందులో భాగంగా, ఖాదీ పునఃఅనుసంధానం, నూతన తరం కోసం ఖాదీ, ఖాదీ కోసం డిఎన్ఎ అన్న ఇతివృత్తాలపై ఖాదీ వారసత్వం, నిలకడగా కొనసాగించేందుకు సంభాషణలను ప్రోత్సహిస్తుంది.వివిధ కళా రూపాలను అనుసరించేవారికి చేరువ కావడం కోసం, ఖాదీతో కళాత్మకత ఎలా అల్లుకునిపోయి ఉన్నదో గుర్తించి, అంగీకరించడం కోసం ఖాదీ - కళాత్మకత అన్న సిఒఇకె మరొక చొరవ ఒక మాధ్యమం.
బెంగళూరులోని సమకాలీన యువ నృత్యకారిణి, నృత్యదర్శకురాలు అయిన కళ్యాణి శారదతో సిఇఒకె కలిసి పని చేస్తోంది. ఆమె 17 సెప్టెంబర్ 2022న సాయంత్రం 6.00 గంటలకు ప్రత్యేకంగా నృత్య దర్శకత్వం వహించిన ఆవర్తన్ను బిఐసిలో ప్రదర్శించనుంది. ఆమె ప్రదర్శన ఖాదీ ప్రత్యక ప్రక్రియను చిత్రీకరించడమ లక్ష్యంగా పెట్టుకుంది. సిఒఇకె బృందం ప్రత్యేకంగా రూపొందించిన ఖాదీ వస్త్రాలను నాట్యకారులు ప్రదర్శించనున్నారు. ఖాదీ స్ఫూర్తిని విస్త్రత ప్రేక్షకుల దృష్టికి తీసుకువెళ్ళేందుకు, ఖాదీని ఇతర కళారూపాలతో సమ్మిళితం చేసి, నూతన అర్థాలతో ఖాదీని వివరించడాన్ని ఈ కార్యక్రమం లక్ష్యంగా పెట్టుకుంది. ఎగ్జిబిషన్, సెషన్ల ద్వారా ఖాదీని యువతతో అనుసంధానం చేయడంపై ఈ కార్యక్రమం దృష్టి కేంద్రీకరించి, ఖాదీ సంస్థలు తమ ఉత్పత్తులను ప్రదర్శించేందుకు వేదికను అందిస్తాయి.
రైల్వే మంత్రిత్వ శాఖ
జనవరి 2023 ఆర్థిక సంవత్సరంలో రూ. 135387 కోట్ల సరుకు రుసుమును ఆర్జించిన రైల్వేలు
గత ఏడాది ఇదేకాలంతో పోలిస్తే 16% పెరిగిన సరుకు రుసుం ఆర్జిన
గత ఏడాది చేసిన సురుకు లోడింగ్తో పోలిస్తే 7% మెరుగుదలను సాధిస్తూ జనవరి 2023 నాటికి 1243 మెట్రిక్ టన్నుల సరుకు లోడింగ్ను సాధించిన రైల్వేలు
భారతీయ రైల్వేలు ఆర్థిక సంవత్సరం 2022-23 తొలి పది నెలల్లో సరుకు రవాణా గత ఏడాది ఇదే కాలంలో జరిగిన లోడింగ్, ఆదాయాన్ని మిషన్ మోడ్లో అధిగమించింది.
ఏప్రిల్ - జనవరి 23 సంచిత ప్రాతిపదికన, గత సంవత్సరం రవాణా చేసిన 1159.08 మెట్రిక్ టన్నులతో పోలిస్తే 7% మెరుగుదలతో 1243.46 మెట్రిక్ టన్నులను సాధించింది. గత ఏడాది ఆర్జించిన రూ. 117212 కోట్లతో పోలిస్తే రైల్వేలు రూ. 135387 కోట్లను ఆర్జించింది. ఇది గత ఏడాదితో పోలిస్తే 16% మెరుగుదల.
జనవరి 23లో మూల సరుకు లోడింగ్ గత ఏడాది జనవరిలో సాధించిన 129.12 మెట్రిక్ టన్నుల కన్నా 4% అధికంగా 134.07 మెట్రిక్ టన్నులను సాధించింది. గత ఏడాది జనవరితో ఆర్జించిన 13172 కోట్ల సరుకు రుసుంకు వ్యతిరేకంగా ఈ ఏడాది సరుకు ఆదాయం రూ. 14907 కోట్లుగా ఉంది. ఇది గత ఏడాదికన్నా 13% మెరుగుదల.
హంగ్రీ ఫర్ కార్గో  అన్న మంత్రాన్ని అనుసరించి, భారతీయ రైల్వేలు సులభంగా వ్యాపారం చేయడాన్ని మెరుగుపరిచేందుకు, పోటీ ధరలలో సేవల బట్వాడాను మెరుగుపరిచేందుకు చేసినందుకు నిరంతర కృషి ఫలితంగా సంప్రదాయ, సంప్రదాయేతర సరుకు ప్రవాహంతో రైల్వేలకు నూతన రద్దీ రావడం మొదలైంది. వినియోగదారుడు కేంద్రంగా, ప్రత్యామ్నాయ ప్రణాళికతో చురుకైన విధానాలను రూపొందించడం అన్నది రైల్వేలు ఈ మైలురాయి విజయాన్ని సాధించడంలో తోడ్పడింది.
గనుల మంత్రిత్వ శాఖ
త్రైపాక్షిక వేతన ఒప్పందం పై సంతకం చేసిన - హిందుస్థాన్ కాపర్ లిమిటెడ్
కేంద్ర గనుల మంత్రిత్వ శాఖకు చెందిన ప్రథమ శ్రేణి కేంద్ర ప్రభుత్వ రంగ సంస్థ, మినీ రత్న, హిందుస్తాన్ కాపర్ లిమిటెడ్ సంస్థ, కార్మికుల వేతనాలు, అలవెన్సుల సవరణ కోసం, కోల్ కతా లోని డిప్యూటీ చీఫ్ లేబర్ కమిషనర్ , శ్రీమతి రూప భరత్ సమక్షంలో 2023 జనవరి, 3వ తేదీన త్రైపాక్షిక 8వ వేతన ఒప్పందంపై సంతకం చేసింది.
2017 నవంబర్, 1వ తేదీ నుండి 10 సంవత్సరాల కాలపరిమితికి సంబంధించిన ఈ వేతన ఒప్పందంపై - చైర్మన్, మేనేజింగ్ డైరెక్టర్ శ్రీ అరుణ్ కుమార్ శుక్లా; డైరెక్టర్  సంజయ్ పంజీర్; డైరెక్టర్  శ్రీ సంజీవ్ కుమార్ సింగ్; డైరెక్టర్  శ్రీ ఘనశ్యామ్ శర్మ; హిందుస్తాన్ కాపర్ లిమిటెడ్ సీనియర్ అధికారులతో పాటు, రాజస్థాన్ లోని కె.సి.సి. యూనిట్ ; మధ్యప్రదేశ్ లోని ఎం.సి.పి. యూనిట్ ; జార్ఖండ్ లోని ఐ.సి.సి. యూనిట్ ; మహారాష్ట్ర లోని టి.సి.పి. యూనిట్ ; కోల్కతా లోని కార్పొరేట్ కార్యాలయం  గుర్తింపు పొందిన కార్మిక సంఘాల ప్రతినిధులు సంతకాలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
ఆయుష్మాన్ భారత్ -ప్రధాన్ మంత్రి జన్ ఆరోగ్య యోజన పరిధిలోకి కోవిడ్ 19, డెంగ్యూ వంటి వ్యాధులు
ఆయుష్మాన్ భారత్ -ప్రధాన్ మంత్రి జన్ ఆరోగ్య యోజన  కింద కోవిడ్19, డెంగ్యూ వంటి వ్యాధులను చేర్చడం జరిగింది. కోవిడ్19 మరియు డెంగ్యూ కోసం నిర్దిష్ట ఆరోగ్య ప్రయోజనాల ప్యాకేజీల వివరాలు 1వ అనుబంధం-లో ఉన్నాయి. ఆయుష్మాన్ భారత్ -ప్రధాన్ మంత్రి జన్ ఆరోగ్య యోజన కింద కోవిడ్19 పరీక్ష మరియు చికిత్సకు సంబంధించిన రాష్ట్రాల వారీ వివరాలు 2వ అనుబంధం-లో ఉన్నాయి.
1వ అనుబంధం
ఆయుష్మాన్ భారత్ -ప్రధాన్ మంత్రి జన్ ఆరోగ్య యోజన కింద కోవిడ్19 కోసం నిర్దిష్ట ఆరోగ్య ప్రయోజనాల ప్యాకేజీల వివరాలు:
క్రమసంఖ్య ప్యాకేజీ పేరు ప్రక్రియ పేరు
1. కోవిడ్19 ఇన్ఫెక్షన్  కోసం ప్రయోగశాల పరీక్షలు 
కోవిడ్-19 ఇన్ఫెక్షన్  కోసం ప్రయోగశాల పరీక్షలు 
2. కోవిడ్19 ఇన్ఫెక్షన్  కోసం ప్రయోగశాల పరీక్షలు 
కోవిడ్-19 ఇన్ఫెక్షన్  కోసం ప్రయోగశాల పరీక్షలు 
3. కోవిడ్-19 సంక్రమణ చికిత్స కోవిడ్19 సంక్రమణ చికిత్స
ఆయుష్మాన్ భారత్ -ప్రధాన్ మంత్రి జన్ ఆరోగ్య యోజన కింద డెంగ్యూ కోసం నిర్దిష్ట ఆరోగ్య ప్రయోజనాల ప్యాకేజీల వివరాలు:
క్రమ సంఖ్య ప్యాకేజీ పేరు ప్రక్రియ పేరు
1. డెంగ్యూ జ్వరం డెంగ్యూ జ్వరం
2. డెంగ్యూ జ్వరం డెంగ్యూ హెమరేజిక్ ఫీవర్
3. డెంగ్యూ జ్వరం డెంగ్యూ షాక్ సిండ్రోమ్
2వ అనుబంధం
ఆయుష్మాన్ భారత్ -ప్రధాన్ మంత్రి జన్ ఆరోగ్య యోజన కింద కోవిడ్-19 ప్రీ-అథరైజేషన్ పెంచబడింది:
రాష్ట్రం/UT టెస్టింగ్ కౌంట్ చికిత్స గణన
అండమాన్ మరియు
నికోబార్ దీవులు 32 7
ఆంధ్రప్రదేశ్ – 2,00,945
అస్సాం 332 1,028
బీహార్ 145 22
చండీగఢ్ 3 7
ఛత్తీస్గఢ్ 1,049 43,964
డీఎన్హెచ్ మరియు డీడీ 19 4
గోవా – 1
గుజరాత్ 11,355 –
హర్యానా 14,817 719
హిమాచల్ ప్రదేశ్ 12 52
జమ్మూ కాశ్మీర్ 4 729
జార్ఖండ్ 30 1,495
కర్ణాటక – 1,82,070
కేరళ 18,728 1,33,591
మధ్యప్రదేశ్ 7,891 18,352
మహారాష్ట్ర 1,35,904 1,82,991
మణిపూర్ 1 732
మేఘాలయ 7,589 3,932
మిజోరం 416
నాగాలాండ్ - 12
పుదుచ్చేరి 20 349
పంజాబ్ 13
రాజస్థాన్ 23,761
సిక్కిం 32 -
తమిళనాడు18,50,134 31,076
త్రిపుర 1 54
ఉత్తర ప్రదేశ్ 1,571 1,421
ఉత్తరాఖండ్ 2,042 2,801
మొత్తం 20,51,692 8,29,826
గమనిక:25 అక్టోబర్ 2021 నాటికి చికిత్స డేటా; టెస్టింగ్ డేటా జూన్ 1వ వారం 2021 నాటికి ఉంది
కేంద్ర ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ రాజ్యసభలో లిఖితపూర్వక సమాధానంలో ఈ విషయాన్ని తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 18.64 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
18,64,66,285
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 18.64 కోట్లకుపైగా  నిల్వలు అందుబాటులో ఉన్నాయి.